BJC วิ่งแรง 6% จับตาไตรมาส 1 กำไรโตแกร่ง โบรกฯ แนะเป้า 44 บ.
BJC วิ่งแรง 6% จับตาไตรมาส 1 กำไรโตแกร่ง โบรกฯ แนะเป้า 44 บ. ล่าสุดอยู่ที่ 35 บาท บวก 2 บาท หรือ 6.06% มูลค่าซื้อขาย 620.36 ล้านบาท
BJC วิ่งแรง 6% จับตาไตรมาส 1 กำไรโตแกร่ง โบรกฯ แนะเป้า 44 บ. ล่าสุดอยู่ที่ 35 บาท บวก 2 บาท หรือ 6.06% มูลค่าซื้อขาย 620.36 ล้านบาท
24 ก.พ. 2564

ผู้สื่อข่าวรายางานว่า ราคาหุ้น บริษัท เบอร์ลี่ ยุคเกอร์ จำกัด (มหาชน) หรือ BJC ล่าสุด ณ เวลา 15.16 น. อยู่ที่ 35 บาท บวก 2 บาท หรือ 6.06% สูงสุดที่ 35.50 บาท ต่ำสุดที่ 33.50 บาท ด้วยมูลค่าซื้อขาย 620.36 ล้านบาท

โดย บล.เมย์แบงก์ กิมเอ็ง (ประเทศไทย) ระบุในบทวิเคราะห์ แนะนำ “ซื้อ” BJC ราคาเป้าหมาย 44 บาท/หุ้น คาดว่ากำไรจะค่อยๆ ฟื้นตัวขึ้น โดยกำไรมีโอกาสกลับมาเติบโตจากปีก่อนตั้งแต่ไตรมาส 1/63 จากการที่ธุรกิจบรรจุภัณฑ์มียอดขายฟื้นตัวขึ้นต่อเนื่อง โดยมีคำสั่งซื้อเพิ่มขึ้นจากลูกค้าสินค้ากาแฟสำเร็จรูปที่เปลี่ยนมาใช้กระป๋องอลูมินียม และกระป๋องขนาดใหม่สำหรับเบียร์ ขณะที่ SSSG ของบิ๊กซีในช่วงเดือน ม.ค.-ก.พ. ติดลบน้อยลงมาที่ประมาณ 17% นอกจากนั้น BJC มีค่าใช้จ่ายด้านพนักงานลดลง 220 ล้านบาท/ไตรมาส จากการปรับโครงสร้างองค์กรในปีก่อน
ส่วน บล.กสิกรไทย ระบุในบทวิเคราะห์ แนะนำ “ซื้อ” หุ้น BJC รายงานกำไรสุทธิไตรมาส 4/63 ที่ 1.4 พันล้านบาท (ลดลง 45%เมื่อเทียบจากไตรมาสก่อน แต่เพิ่มขึ้น 27% เมื่อเทียบจากปีก่อน) ดีกว่าที่คาดไว้ ได้รับแรงหนุนจาก GPM และรายได้อื่นๆ ธุรกิจบรรจุภัณฑ์และโมเดิร์นเทรดเป็นปัจจัยหนุนการเติบโตในเชิงเมื่อเทียบจากไตรมาสก่อน ขณะที่สาเหตุของการลดลงเชิง เมื่อเทียบจากปีก่อนมาจาก BigC และธุรกิจสินค้าอุปโภคบริโภค
พร้อมให้ราคาเป้าหมายที่ 39.5 บาท อิงด้วย EPS ปี 65 ที่ 23.6 เท่า หรือ 1.0SD ต่ำกว่า PER เฉลี่ยในอดีต โดยชอบ BJC จากมูลค่าหุ้นที่ถูก